**Безальтэрнатыўныя выбары парламента Германіі і плебісцыт аб рэмілітарызацыі Рэйнскай вобласці** (ням.: Reichstagswahl und der Volksabstimmung über die Ermächtigung zur Rheinlandbesetzung) — усенароднае галасаванне ў Германіі па абранні новага складу Рэйхстагу і ўхваленню прынятага ўрадам рашэння аб увядзенні ўзброеных сіл у дэмілітарызаваную ў адпаведнасці з міжнароднымі пагадненнямі вобласць Райнланд, якая знаходзіцца на мяжы з Францыяй. Адбыліся 29 сакавіка 1936 года.

Да выбараў быў дапушчаны адзіны спіс кандыдатаў ад Нацыянал-сацыялістычнай нямецкай рабочай партыі, у які былі ўключаныя па спецыяльных запрашэннях таксама і беспартыйныя кандыдаты. Дзейнасць іншых партый да моманту правядзення галасавання з’яўлялася незаконнай.

Палітычны кантэкст выбараў
--------------------------

Да моманту галасавання ў Германіі сфармавалася аднаасобная дыктатура і культ асобы кіраўніка дзяржавы (фюрэра) Адольфа Гітлера. Усе партыі і палітычныя групы, за выключэннем нацыянал-сацыялістаў, былі забароненыя, іх актывісты і выяўляўшыя незадаволенасць грамадзяне падвяргаліся пераследу з боку дзяржавы.

Пасля 1933 года Германія прадпрымала намаганні па аднаўленні суверэнітэту над абласцямі на захадзе краіны-Саарам і Рэйнландам, якія пасля заканчэння Першай сусветнай вайны па рашэнні дзяржаў-пераможцаў выконвалі ролю буфера на мяжы з Францыяй. У выніку рэферэндуму 13 студзеня 1935 года Саарская вобласць, якая знаходзілася пад кіраваннем Лігі Нацый, была вернутая ў склад Германіі (з 1 сакавіка).

7 сакавіка 1936 Германія ў парушэнне Лакарнскага пагаднення ўвяла войскі ў дэмілітарызаваную Рэйнскую вобласць, не сустрэўшы супраціву з боку Францыі і Вялікабрытаніі.

Прызначанае на 29 сакавіка галасаванне было заклікана замацаваць знешнепалітычны поспех Гітлера.

Выбарчы бюлетэнь. Поле «супраць» адсутнічае

Вынікі выбараў-плебісцыту
-------------------------

За аб’яднаны спіс нацыянал-сацыялістаў і беспартыйных кандыдатаў выказалася пераважная большасць германскіх выбаршчыкаў — 44 462 458 чалавек (98,8 %). Абранымі былі абвешчаныя 741 дэпутат новага склікання парламента. Паколькі выбарчы бюлетэнь утрымліваў толькі поле «за», галасамі «супраць» умоўна можна лічыць незапоўненыя і сапсаваныя бюлетэні, якіх па афіцыйных дадзеных аказалася 540 244.

| Выбары ў парламент Германіі і рэферэндум па пытанні аб увядзенні ўзброеных сіл Германіі ў Рэйнскую вобласць  |
| --- |
| 

| Вынікі |
| --- |
| Так ці не | Галасоў | Працэнт |
|  **Так** | **44 462 458** | **100%** |
| Не | 0 | 0% |
| Сапраўдных галасоў | 44 462 458 | 98.8% |
| Несапраўдных галасоў | 540 244 | 1.2% |
| **Усяго галасоў** | **45 002 702** | **100.00%** |
| Яўка | 99% |
| Электарат | 45 455 217 |

 |
| Галасаванне «супраць» не прадугледжвалася |

Літаратура
----------

* Nohlen, D & Stöver, P Elections in Europe: A data handbook. ISBN 978-3-8329-5609-7

| Парламенцкія выбары ў Сцяг Германіі Германіі |
| --- |
| 
1871 • 1874 • 1877 • 1878 • 1881 • 1884 • 1887 • 1890 • 1893 • 1898 • 1903 • 1907 • 1912 • 1919 • 1920 • 1924 (май) • 1924 (снежань) • 1928 • 1930 • 1932 (ліпень) • 1932 (лістапад) • 1933 (сакавік) • 1933 (лістапад) • 1936 • 1938 • 1949 • 1953 • 1957 • 1961 • 1965 • 1969 • 1972 • 1976 • 1980 • 1983 • 1987 • 1990 • 1994 • 1998 • 2002 • 2005 • 2009 • 2013 • 2017 • 2021
 |